cyanic-selkie/wikianc huggingface dataset:
Türkelli
Əhalisi
2009-cu ilin siyahıyaalınmasına əsasən kənddə 244 nəfər əhali yaşayır.
İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.
Qlomerulonefrit
Qlomerulonefrit böyrəklərin yumaqcıq kapillyarlarının iltihabı ilə müşayiət olunan xəstəliyidir. Lakin hər zaman iltihabi komponentin olması mütləq deyil. Xəstəlik hematuriya və/və ya proteinuriya ilə; və ya nefrotik sindrom, nefritik sindrom, kəskin böyrək zədələnməsi, xronik böyrək xəstəliyi olaraq özünü göstərə bilər. Bunlar proliferativ və qeyri-proliferativ olaraq qruplaşdırılan bir neçə fərqli patoloji nümunəyə qruplaşdırılır. Qlomerulonefrit növlərinin diaqnozlaşdırılması vacidir, çünki fəqli tiplərdə müalicə və nəticə fərqlilik göstərir. Birincili səbəblər böyrəyə aiddir. İkincili səbəblər müəyyən infeksiyalar (bakterial, viral, parazitik), dərmanlar, sistem pozğunluqlar (SQQE, vaskulitlər) və ya diabbetlə əlaqəlidir. Qlomerulonefrit qlomerulyar xəstəliklərin (qlomerulopatiyalar) bir alt qrupudur.
Simptomları
Qlomerulonefritlər nefritik sindrom (hematuriya, 3qr/gün-dən aşağı proteinuriya, duz və su tutulması, arterial hipertonus) və ya nefrotik sindrom (sidikdə 3–3,5 qr/gün protein itirilməsi, hipoalbuminemiya, hiperlipidemiya, laxtalanmaya meyillilik, ödemlər) olaraq ifadə olunur. Nefrotik sindrom adətən membranoz və membranoproliferativ (həmçinin hematuriya ilə) qlomerulonefritdə rast gəlinir. Mezangioproliferativ qlomerulonefritlər adətən nefritik sindromla və ekstrakapilyar proliferativ qlomerulonefritlər tez-tez sürətli proqressiv qlomerulonefrilər olaraq hematuriya, proteinuriya və sürətli ağırlaşan böyrək funksiyaları ilə ifadə olunur.
Nefrotik sindrom
Nefrotik sindrom qanda azlamış zülal və artmış lipid konsentrasiyası və sidiklə artmış protein itkisi olan şəxslərdə ödem aşkarlanması ilə xarakterizə olunur. Qlomerulları çevrələyən hüceyrələrin iltihabı proteinlərə keçirgənliyi artırır və ekskresiya olunan zülalın artışı ilə nəticələnir. Sidikdə ekskresiya olunan zülalın miqdarı qaraciyərin kompensasiya etmə bacarığını aşanda qanda daha az protein — xüsusilə sirkulyasiya edən proteinlərin böyük qismini təşkil edən albumin aşkarlanır. Qanda azalmış zülal ilə onkotik təzyiqdə enmə baş verir. Toxumadakı onkotik təzyiq eyni qaldığı üçün bu ödemlə nəticələnir. Baxmayaraq ki azalmış intravaskulyar onkotik təzyiq pasientlərin ödemini qismən açıqlayır, son araşdırmalar distal nefronda sodyum tutulumunun nefrotik sindromda su tutulumu və ödemin əsas səbəbi olduğunu göstərir. Bu böyrəküstü vəzilərdə aldosteronun sekresiyası ilə daha da pisləşir. Aldosteron sirkulyasiya edən qanın azalmasına cavab olaraq sodyum və suyun tutulmasına səbəb olur. Hiperlipidemiyanın qaraciyərin artmış aktivliyinin nəticəsi olduğu düşünülür.
Qeyri-proliferativ
Bu hüceyrə sayında dəyişiklik olmayan qlmerulonefrit formaları ilə xarakterizə olunur. Bu formalar adətən nefrotik sindromla nəticələnir. Səbəblərə daxildir:
Minimal dəyişiklik xəstəliyi
Minimal dəyişiklik xəstəliyi mikroskop altında qlomerullarda görünən dəyişiklik olmadan nefrotik sindromun səbəbi olaraq xarakterizə olunur. Xəstəlik tipik olaraq ödem, sidiklə xaric olan proteinlərdə artış, qan protein miqdarında azalma və sirkulyasiya edən lipidlərdə artma ilə özünü göstərir və uşaqlarda nefrotik sindromun ən yayılmış səbəbidir. Tipik olaraq kortikosteroidlərlə idarə olunur və xronik böyrək xəstəliyinə proqress etmir.
Fokal seqmental qlomeruloskleroz
Qlomerul seqmentlərinin sklerozu ilə xarakterizə olunur. Nefrotik sindromun kimi özünü göstərməsi yayğındır. Qlomerulonefritin bu forması HIV və eroin sui-istismarı kimi hallarla əlaqəli ola və ya Alport sindromu kimi irsi ola bilər. 20–30% fokal seqmental glomerulosklerozun səbəbi bilinmir. Mikroskopda zədələnmiş qlomerullarda hialin, mezengial hüceyrə və kollagen artışı görülür. Müalicəyə kortikosteroidlər daxildir, ancaq fokal qlomerulonefritli insanların yarısından çoxunda böyrək çatışmazlığı ilə sonlanan böyrək funksiyasının proqressiv pisləşməsi davam edir.
Membranoz qlomerulonefrit
Membranoz qlomerulonefrit nefrotik və ya nefritik təsvirə səbəb ola bilər. Təqribən üçdə ikisi fosfolipaza A2 reseptorlarına autoanticisimlər ilə əlaqəlidir, ancaq başqa əlaqələrə ağciyər və bağırsaq xərçəngi, hepatit B və malyariya kimi infeksiyalar, pensillinamin kimi dərmanlar və qırmızı qurd eşənəyi kimi birləşdirici toxuma xəstəlikləri aiddir. Serebral şantlı şəxslər şant nefritinin inkişafı riskinə sahibdirlər.
Mikroskopik olaraq membranoz qlomerulonefrit qlomerulyar hüceyrələrin hiperproliferasiyası olmadan qlomerulyar bazal membranın qalınlaşması ilə xarakterizə olunur. İmmunoflüoressensiya diffuz qranulyar IgG alımını göstərir. Bazal membran tamamilə qranulyar depozitlərlə əhatələnir. Kanalcıqlar ayrıca endotelial hüceyrələrin proliferasiyasına səbəb olan tipik tip III hipersensibilizasiya reaksiyasının simptomlarını göstərir.
Proqnoz üçdə bir qaydasını izləyir: üçdə biri qlomerulonefrit ilə qalır, üçdə biri remissiya edir, üçdəbiri terminalmərhələ böyrəkçatışmazlığına proqress edir. Qlomerulonefritin proqressivləşməsi olaraq böyrək kanalcıqları prosesə qoşulur, bu da atrofiyaya və hialinləşməyə səbəb olur. Böyrəklər kiçilir. Xəstəlik irəliləyərsə kortikosteroidlərlə müalicə sınanır.
Çox nadir hallarda xəstəlik ailələrdə meydana çıxır, adətən qadınlarda. Bu hal ailəvi membranoz qlomerulonefrit adlanır. Dünyada sadəcə 9 sənədləşdirilmiş hal olub.
İncə membran xəstəliyi
İncə membran xəstəliyi elektron mikroskopunda incə qlomerulyar bazal membranla xarakterizə olunan autosomal dominant xəstəlikdir. O, davamlı mikroskopik hematuriyaya səbəb olan xoşxassəli vəziyyətdir. Bu adətən yüngül proteinuriyaya da səbəb ola bilər.
Fibronektin qlomerulopatiyası
Fibronektin qlomerulopatiyası mezangium və subendotelial boşluqda depozitlərlə genəlmiş qlomerulla xarakterizə olunan qlomerulopatiyaların nadir formasıdır. Bu depozitlərin fibronektin olduğu göstərilmişdir. Autosomal dominant xəstəlikdir, təqribən 40% hallarda səbəb xromosom 2-də (2q34) yerləşən fibronektin genində (FN1) mutasiyadır.
Proliferativ
Proliferativ qlomerulonefrit qlomerulda artmış hüceyrə sayə ilə xarakterizə olunur. Bu formalar adətən özünü sidikdə qan, artmış sidik produksiyası və hipertenziya ilə göstərir. Əksərən həftələr və ya aylar sonra terminal mərhələ böyrək çatışmazlığına proqressiya edir.
IgA nefropatiyası
Berger xəstəliyi olaraq da bilinən IgA nefropatiyası qlomerulonefritlərin ən çox rast gəlinən növüdür və bəzən aşağı dərəcə proteinuriya ilə kombinə olunan hematuriyayla özünü göstərir və nadirən sidikdə protein və gözlə görünən qan ilə xarakterizə olunan nefritik sindroma səbəb olur. IgA nefropatiyası cavanlarda respirator infeksiyadan bir-neçə gün sonra öz-özünə sağalan forma kimi təsvir edilir. O, qlomerulyar kapilyarlar arasındakı boşluqlarda IgA depozitləri ilə xarakterizə olunur.
Şönleyn-Henox purpurası tipik olaraq uşaqlara təsir edən, qarın ağrsı ilə birgə qalça və aşağı ətraflarda yaranan kiçik səpgilərlə xarakterizə olunan IgA nefropatiyasının bir növüdür.
Post-infeksion qlomerulonefrit
Post-infeksion qlomerulonefrit ümumilikdə istənilən infeksiyadan sonra meydana çıxa bilər, lakin klassik olaraq Streptococcus pyogenes bakteriyası ilə infekisyadan sonra meydana çıxır. O tipik olaraq həmin bakteriya ilə faringeal infeksiyadan 1–4 həftə sonra üzə çıxır və halsızlıq, yüngül qızdırma, ürəkbulanma və yüngül nefritik sindromla özünü göstərir. Qlomerullarda toplanan sirkulyasiya edən immun komplekslər iltihabi reaksiyaya səbəb ola bilər.
Membranoproliferativ qlomerulonefrit
Membranoproliferativ qlomerulonefrit (MPQN) qlomerulda hüceyrə sayında artım və qlomerulyar bazalmembranda dəyişikliklərlə xarakterizə olunur. Bu formalar nefritik sindrom, hipokomplementemiya ilə özünü göstərir və pis proqnoza sahibdir. 3 alt tipi təklif edilmişdir:
Sürətli proqressedən qlomerulonefrit
Sürətli proqressedən qlomerulonefrit (SPQN) böyrək funksiyasında proqressiv pisləşmə ilə xarakterizə edilir. Nefritik sindromla özünü göstərə bilər. Müalicəsində steroid preparatlar istifadə edilir, lakin buna baxmayaraq proqnoz pis olaraq qalır. 3 əsas alt tipi bilinir:
Histopatoloji olaraq qlomerullarda ayparalarla özünü göstərir. Ayparaların yaranması qlomerulyar bazal membranın keçiriciliyinin artmasının nəticəsi olaraq Bauman kapsuluna fibrinin keçməsi ilə başlanır. Fibrin Bauman kapsulunun endotelial hüceyrələrinin proliferasiyasını və monositlərin axınını stimulyasiya edir. Ayparaların sürətli böyüməsi və fibrozu kapilyarları sıxır və Bauman boşluğunu daraldır, bu da həftələr və ya aylar içində böyrək çatışmazlığına aparır.
Diaqnoz
Qlomerulonefritin bəzi formaları klinik olaraq anamnezə və müayinələrə əsaslanaraq diaqnozlaşdırılır. Digər testlər:
Müalicə
Antibiotik terapiya streptokokk infeksiyasının qarşısını alır. Steroidlər iltihabı azaldır. Yüksək kalori, aşağı protein, natrium, kalium dietası təmin edilir.
USA Network
USA Network (qısaca USA) — ABŞ kabel televiziyası kanalı. Telekanal ilk orijinal yayımına 1977-ci ildə Madison Square Garden Sports Network adı altında bașlamıșdır. 9 aprel 1980-ci ildə indiki adı yenidən fəaliyyətə davam etmişdir. NBCSN fəaliyyətini dayandırdıqdan sonra, 2022-ci ildə kanalın populyarlığı daha da artdı. Kanalda həmçinin, WWF/WWE matçları da nümayiş olunur.
2018-ci ilin sentyabr ayının statistikasına əsasən, kanal ABŞ-dəki 90.4 milyon evdə yayımı əlçatan oldu. Telekanal hal hazırda ödənişli şəkildə YouTube TV, Hulu TV, Sling TV, DirecTV Stream və FuboTV kimi kabel-operator xidmətlərində yayımlanır.
Anar Cəbrayıllı
29 oktyabr 1974-cü ildə Cəbrayıl rayonunun Balyand kəndində müəllim ailəsində anadan olub. 1981-ci ildə orta məktəbin birinci sinfinə gedib və 1992-ci ildə məktəbi əla qiymətlərlə bitirib. Həmin il ilk dəfə tətbiq olunan test üsulu ilə Dövlət İqtisad İnstitutunun Maliyyə iqtisad fakültəsinə daxil olub. 1997-ci ildə institutu flrqlənmə diplomu ilə başa vurub. Həqiqi hərbi xidmətdən sonra İqtisadi nəzəriyyə ixtisası üzrə əyani aspiranturada təhsil alıb. Professor Məmmədhəsən Meybullayevin mühazirə oxuduğu qruplarda məşğələlər aparıb. 1998-ci ildən mətbuatdadır. Avrasiya, Reytinq, Azernews qəzetlərində müxbir, şöbə müdiri, məsul katib işləyib. 2001-2011-ci illərdə ANS TV-də müxbir, redaktor, aparıcı-redaktor, İqtisadiyyat verilişinin şef-redaktoru vəzifələrində çalışıb. 2011-ci ilin martından "Azərsu" ASC-də Ictimaiyyətlə əlaqələr şğbəsinin rəisi vəzifəsində işləyir.
Fərrux Mahmudov
Fərrux Mahmudov - Azərbaycan Basketbol Federasiyasının icraçı direktoru, Neftçi PFK-nin prezidenti.
Həyatı
Fərrux Mahmudov 1982-ci ildə anadan olan Fərrux Mahmudov 1999-2003-cü illərdə Azərbaycan Dövlət İqtisad Universitetində mühasibat uçotu və audit ixtisası üzrə bakalavr, 2003-2005-ci illərdi isə Mərkəzi Avropa Universitetinin Biznes Məktəbində biznesin idarə olunması və marketinq üzrə magistr təhsili alıb.
Fərrux Mahmudov 2022-ci ildən Azərbaycan Basketbol Federasiyasının icraçı direktorudur. O, həmçinin 2015-ci ildən ALTÜST Media MMC-nin təsisçisi və idarəedici direktoru olmuşdur. Mahmudov müxtəlif illərdə Samsung Electronics Caucasus, British American Tobacco Azerbaijan, Azerfon MMC və digər şirkətlərdə rəhbər vəzifələrdə çalışıb.
Evlidir, 3 övladı var.
Nitobe İnazo
– Yaponiya pedaqoqu, müəllifi, dövlət qulluqçusu. 1899-cu ildə nəşr olunmuş "Buşido: Yaponiyanın ruhu" əsərininin müəllifi olmuşdur. Filadelfiyalı kvaker Meri Elkinton ilə evli olmuşdur.
Həyatı və fəaliyyəti
Nitobe İnazo 1862-ci ildə Yaponiyanın Morioka şəhərində doğulmuşdur. 9 yaşında ingilis dilini öyrənməyə başlamışdır. İngilis dilini yaxşı öyrəndiyi üçün 1877-ci ildə ingilis dilində tədris verən Sapporo Kənd Təsərrüfatı Kollecinə qəbul olunmuşdur. Burada kənd təsərrüfatı iqtisadiyyatını öyrənmiş, Merriman Kolbert Harrisin təsiri altında dostu Uçimura Kanzo ilə xristianlığa keçirmişdir. 1883-cü ildə ingilis ədəbiyyatı, maliyyə və statistika üzrə təhsil almaq üçün Tokio Universitetinə daxil olmuşdur.
1884-cü ildə ABŞ-ni ziyarət etmişdir. Bundan sonra 9 dəfə Şimali Amerikaya, 5 dəfə Avropaya, 2 dəfə Çinə və 1 dəfə Cənub-Şərqi Asiyaya səyahət etmişdir. Bu səyahətlər və xaricdə 18 il yaşaması onu dövrünün ən kosmopolitan yaponiyalılarından birinə çevirmişdir. Üç il Cons Hopkins Universitetində və üç il Almaniyada təhsil almışdır. Yaponiyaya qayıtdıqdan sonra alman və ingilis dillərində kitab nəşr etdirmişdir. O, Yaponiyada üç, ABŞ-da isə iki fəxri dərəcə əldə etmişdir.
Hokkaydo Universitetinin professoru olduqdan sonra mühazirələr verməyə başlamış, kurikulumu yenidən təşkil etmiş və iki özəl məktəbin idarəçiliyində kömək etmişdir. 1897-ci ildə səhhətindəki problemlərə görə universitetdən ayrılmış və ABŞ-nin Qərb sahilinə köçmüşdür. Burada "Buşido: Yaponiyanın ruhu" əsərini yazmağa başlamışdır. 1900-cü ildə sağalaraq Yaponiyanın koloniyası olan Tayvanda şəkər istehsalını inkişaf etdirmək vəzifəsini qəbul etmişdir. 1906–1913-cü illərdə Tokiodakı ilk liseyə başçılıq etmişdir. Daha sonra Tokio Universitetində koloniya siyasəti üzrə professor olmuşdur. 1918-ci ildə universitetdən ayrılaraq Versal Sülh Konfransında iştirak etməyə yollanmış və Cenevrə şəhərində Millətlər Liqasının baş katibinin köməkçisi vəzifəsini yerinə yetirməyə başlamışdır. O, bu təşkilatda bu vəzifəyə layiq görülən yeganə qeyri-avropalı şəxs olmuşdur.
Esperanto
Nitobe esperanto hərəkatının dəstəkçisi olmuşdur. 1921-ci ilin avqustunda Praqada keçirilmiş XIII Ümumdünya Esperanto Konqresinə qatılmış, 31 avqust 1921-ci ildə Millətlər Liqasının Baş Assambleyası üçün esperanto haqqında report hazırlamışdır. Bu, beynəlxalq təşkilatın rəsmisi tərəfindən hazırlanmış ilk esperanto haqqında report olmuşdur. O, esperanto dilinin Millətlər Liqasının işçi dili kimi qəbul olunmasını təklif etmiş və təklifi 10 nümayəndə tərəfindən dəstəklənmişdir. Lakin Fransa nümayəndələri müdaxilə edərək bu təklifin qəbul olunmasına qarşı çıxmışdırlar.
Əjdaha təsvirli xalçalar
Əjdaha təsvirli xalçalar — Qafqaz xalçaları qrupudur. Bu xalçalar qrupu erkən Qafqaz xalçaları arasında ən böyüyü və ən çox müzakirə olunanıdır. Xüsusən Azərbaycan xalçaçılıq məktəbinin ən geniş yayılmış nümunələri olan bu xalçalar qədim və zəngin tarixə malikdir.
Təsviri
"Əjdaha təsvirli xalçalar"ın əsas sahəsi qırmızı, bəzən mavi və ya qəhvəyi rəngdədir. Kəsişmə xətləri və kənarları böyük palmetlərlə örtülmüş dişli yarpaqlarla əhatələnmişdir. Xalçaların üzərlərində öz adını aldıqları əjdahalar təsvir edilmişdir. Əjdahalar şaquli "S" şəklindədir. Sonrakı dövr xalçalara əjdaha başı ilə döyüşən şirlər, eləcə də ördək və qırqovul kimi fauna növləri daxildir. XIX əsrdə əjdahalar yox olur və ya nəbati motivlərlə əvəzlənir. Görünüşün mənasını başa düşmək olduqca çətindir, çünki orijinal model uyğunlaşma prosesində çox stilizə edilmiş və sadələşdirilmişdir.
Tarixi
Qədim dövrlərdən Çin imperatorunun və imperatorun gücünü simvolizə edən əjdaha və simurq sonralar Min sülaləsinin rəsmi embleminə çevrildi. Digərləri ilə yanaşı, simurq və əjdaha ilk dəfə Qafqazda monqol istilası zamanı meydana çıxan və XV əsr xalça sənətinin bir hissəsinə çevrilmiş motiv nümunələridir. Simurq burada xeyirlə əlaqələndirildi və əjdaha isə şər simvolu kimi göründü.
"Qızıl əsr" dövründə Səfəvilər hakimiyyətə gəldikdən sonra Təbrizdə, İsfahanda, Kaşanda xalça manufakturaları yaradıldı. Burada şahdan xarici dövlətlərin hökmdarlarına möhtəşəm hədiyyələr hazırlanır, məscid və saraylar üçün xalçalar toxunulurdu. . "Əjdaha xalçaları"nın heyvan motivləri Çin mənşəli olsa da, xalçaların özü Səfəvilər dövrünə aiddir. Bu xalçalar Kerman xalçaçılığının güclü təsiri altında olan Zaqafqaziyanın ən məşhur məhsulları idi. Lakin burada fərqli bir texnikadan istifadə edilirdi. Gəncə-Qazax qrupuna aid Azərbaycan xalçalarında əjdahaları simvolizə edən S formalı naxışlara rast gəlinir. Əjdaha təsvirli xalçalar da Quba xalçalarının ən erkən nümunələrindəndir, əjdahalar, od şirləri və başqaları kimi Çin mifik heyvanlarını təsvir edir.
Aşağı Gəkövjə (Sərdəşt)
Aşağı Gəkövjə — İranın Qərbi Azərbaycan ostanının Sərdəşt şəhristanı ərazisinə daxil olan kənd.
Əhalisi
2006-cı il məlumatına görə kənddə 40 nəfər yaşayır (6 ailə).
Polşa 2015 Avropa Oyunlarında
Polşa — iyun ayının 12-dən 28-nə kimi Azərbaycanda keçirilən 2015 Avropa Oyunlarında iştirak edən ölkələrdən biridir.
Polşa ümumilikdə 213 idmançı ilə təmsil olunur.
Novruz (ad)
Novruz — Azərbaycan kişi adı və təxəllüs.
Bu təxəllüsü olan tanınmış şəxslər
Lil Peep
Qustav Ar (tam adı:Gustav Eliyah Ahr; ) — daha çox Lil Peep kimi tanınan amerikalı repçi və müğənni. Post-emo diriliş janrında ifa edən ilk musiqiçilərdən biri idi, ifa etdiyi mahnıları emo-trep sayılır.
NGC 937
NGC 937 — Yeni Baş Kataloqda qeydə alınmış qalaktika. Göy üzündə Andromeda bürcü istiqamətində yerləşir. SBc tipli. tərəfindən ildə  ölçülü  vasitəsilə kəşf edilmişdir.
Lil Peep
Həyatı
Qustav Ar Pensilvaniya'da doğulub, Long Island'in cənubi sahilində böyüyüb. Onun valideynləri Harvard'ın məzunları idi; Qustav yeniyetmə olanda onlar boşanıb. Atası kollecdə professor işləyirdi, anası isə ibtidai sinif müəlliməsi.
Məktəbə sona qədər getməyib öz təhsilini onlayn-kurslarla bitirib. Az sonra Peep musiqi ilə maraqlanmağa başlayıb.
Ərçivanidze
Ərçivanidze Tiflis quberniyasının Borçalı qəzasında dağ adı.
Lil Peep
Karyerası
2015-ci ildə Lil Peep öz ilk miksteypini buraxır «Lil Peep Part One», hansı ki ,bir həftə içində, SoundCloud-da 4000 dənə oynatma yığdı.Bundan az sonra o LP Feelz və bir dənə də miksteyp «Live Forever» buraxır.
Ərçivanidze
Toponimkası
Ərçivanidze- Tiflis quberniyasının Borçalı qəzasında dağ adı. Yerli əhali içərisində tələffüz forması Ərçivan. Türk dillərində arça (ardıc) sözündəndir. Erkən orta əsrlərdə Albaniyada bir mahal da Arça (ermənicə yazılışı Arçahuni) adlanırdı.(Alban hökmdarı Cavanşirin qatili bu mahaldan idi). Mənbələrdə Gürcüstanda Arçanali məntəqə adı çəkilir.
Lil Peep
Karyerası
2016-cı ildə Lil Peep daha iki dənə miksteyp buraxır - «Crybaby» və «Hellboy»
Ərçivanidze
Həmçinin bax
Tiflis quberniyası
Xarici keçid
lib.az
Lil Peep
Karyerası
11 yanvar 2018 Marshmelo öz YouTube kanalına Lil Peeplə birgə yazdırdığı "Spotlight" mahnısını yerləşdirir, fevralın 12si isə həmən mahnının klipi də həmən kanala yerləşdirilir.
1 mart 2018 Qustavın prodüseri öz rəsmi Twitter səhifəsində bildirir ki «Come Over When You’re Sober part 2» üstündə işi bitirir, və bu yaxınlarda paylaşılacağını vurğulayır.
Şəxsi Həyatı
2017-ci ildə musiqiçi London'da yaşayırdı.
Beynəlxalq Ahıllar Günü
Beynəlxalq Ahıllar Günü (1992) - BMT Baş Məclisinin 1992-ci ildə qəbul etdiyi “Ahılların müdafiəsi ilə bağlı Qətnamə”yə əsasən, 1 oktyabr Beynəlxalq Ahıllar Günüdür.
Lil Peep
Şəxsi Həyatı
Qustav kokain'dən və alprazolam'dan asılı idi. Uyuşdurucular haqda mövzuları tez tez öz mahnılarında və sosial şəbəkələrdə qaldırırdı.
2017-ci ildə Qustav öz Twitter hesabında biseksual olduğunu bildirdi.
Paris kommunası
Prusiya ilə döyüş və III Napoleonun məğlubiyyəti
İkinci imperiyaya qarşı 1867-ci il iqtisadi böhranının yaratdığı çətinliklərdən alovlanan narazılıq III Napoleon ordusunun 2 sentyabr 1870-ci ildə Prusya ilə döyüşdə aldığı məğlubiyyət imperatorun nüfuzuna qəti və son zərbəni vurdu. Paris xalqı, 1870-ci il sentyabrın 4-də imperatorun taxtdan salındığını və Respublikanın qurulduğunu elan etdi.
Beynəlxalq Ahıllar Günü
Haqqında
Azərbaycanda Beynəlxalq Ahıllar Günü 1993-cü ildən başlayaraq qeyd olunur. “Sosial xidmət haqqında” Azərbaycan Respublikası Qanununa əsasən, 70 yaşına çatmış Azərbaycan vətəndaşları, habelə Azərbaycanda daimi yaşayan əcnəbi və vətəndaşlığı olmayan şəxslər ahıl hesab olunurlar.
Lil Peep
Vəfatı
2017-ci ilin noyabrında Adam Qrandmeyson, Qustavın yaxın dostu, bildirdi ki Peep yüksək doza'da Kokain və Ksanaks qəbul etdiyinə görə xəstəxanaya yerləşdirilib.
Paris kommunası
"Kommuna-1871"
"İşçi sinfinin mühafizəçilərinin" 1870-ci ilin avqust ayında Prusiyaya qarşı müharibədə ilk itkilərini verməsindən sonra məhəllə daha köklü birliklərin yaradılması ilə bütün yurddaşlarla birləşdi və hər hansı bir ictimai ayrı-seçkilik olmadan silahlandı.
Hökumət bu silahlı proletariatdan Prusiyadan daha çox çəkindiyini göstərməkdə gecikmədi. Hökumət ilə işçilər arasında 1870-ci ilin oktyabrında və 1871-ci il 22 yanvar hadisələrindən sonra, burjua siyasətçilər, respublika tərəfdarları kimi monarxiya tərəfdarlarının da var olduğunu gördülər. İşçilərin silahı olduğu müddətdə hakim siniflərin suverenliyi təhdid altında idi.
18 Mart. Paris Kommunası
Müvəqqəti hökumət üçün Almaniya dövlət başçısı Bismark ilə atəşkəs imzalamaq zəruri idi. Atəşkəs 28 yanvar 1871-ci ildə imzalandı. Nəzərdə tutulan ilk şərtlərdən biri də Məclis seçkilərinin keçirilməsi idi. 8 Fevralda ölkə səviyyəsində tələsik keçirilən seçkilərdə, monarxiya tərəfdarları kəskin bir üstünlük əldə etdilər. Məclisdə 400 monarxist vəkilə qarşı, respublikaçıların cəmi 150 vəkili seçilmişdi. Paytaxt xalqının təzyiqindən qaçmaq üçün Versala köçürülən monarxiya tərəfdarı, yaşlı siyasətçi Adolf Tiersi seçdi. Ancaq Paris silahlılarını mühafizə edə bildi. "Məbəd" məhəlləsinin ortasında yığıncaqlar keçirtməyə vərdiş etmiş Milli Mühafizə Federasiyası, bu məramnamə ilə Mərkəzi Komitəyə seçki təşkil etdi: "Bizlər Respublikanı devirmək cəhdlərinə qarşı yüksələn sərt barrikadayıq. Artıq monarxiyaların, istismarçıların və despotların hakimiyyətini istəmirik". 38 üzvündən 21-i işçi olan Mərkəzi Komitə 15 Mart 1871-ci ildə seçildi və alternativ hökumət, yəni işçi hökuməti kimi işləri icra etməyə başladı.
Məclis üçün bu "anarxiya" dözülməz idi. Tiersin tək bir məqsədi vardı: Parisli işçiləri tərksilah etmək. 18 mart günü, xalqın verdiyi vergi vasitəsilə alınan 271 top və 146 pulemyotu geri götürmələri əmri ilə Montmartra hərbi qüvvələr yeridildi. Bu təşəbbüs, xalqın müqaviməti ilə qarşılandı. Tiers hökuməti, hərbi birlikləri, polisi, məmurları və Paris burjuaziyasının böyük bir hissəsiylə birlikdə Versala sürgün edildi. Şəhər əsl sahiblərinə, işçilərə qaytarıldı.
"Kommunanın ilk əsəri, varlığının özü oldu" (Karl Marks) 26 Martda hər məhəllədə yeni yerli Şura, yəni yeni Kommuna yaratmaq üçün seçkilərə hazırlıqlar başlandı. Bütün Paris xalqı, öz hakimiyyətini yaratmaq üçün, təbii olaraq, bütün yerli strukturlardan yararlandı. Ancaq Kommuna o strukturlara inqilabi məzmun da, qazandırdı.
Fərqli məhəllələrdə ümumi səsvermə hüququna görə seçilən Kommuna mənsublarının əksəriyyəti işçi ya da işçi sinifinin tanınmış təmsilçilirindən idilər. 83 Kommuna üzvü arasında, 33 işçi, 14 muzdlu, Ferri və ya Riqalt kimi Blankistlər, ya da Varli kimi İnternasional üzvləri var idi. 28 Martda, o günə qədər iqtidarı əlində tutan Milli Mühafizə Mərkəzi Komitəsi iqtidarı, seçilmiş Kommunaya təhvil verdi.
Bu seçilmişlər, seçicilər qarşısında cavabdehlik daşıyirdı və istənilən an istefaya göndərilə bilərdilər. Hakim siniflərin əlində əzici vasitə olan davamlı ordunun yerini isə silahlanmış xalq aldı. Bütün məmurlar (polislər və hakimlər nəzərdə tutulur) istefaya göndərilə bilərdi və onlar üçün ən yüksəkdən ən aşağı səviyyəyə, istənilən bir işçinin məvacibi qədər maaş nəzərdə tutulurdu. İşçilər burjua dövlət formasını ləğv etməyə başladılar və onun yerində öz iqtidarların, öz dövlətlərini qurdular.
"Pyer Laşez qəbirstanlığında kommunarların güllələnməsi..."
Qısa müddətdə Versal burjuaziyası Parisə hücuma keçəcəkdi. İşçilər, yeni iqtidarın işçilərin haqqlarını qoruma xarakterli olduğunu bildirmək üçün bir çox addımlar atdılar. Beləcə, 29 Martda icarə ödəmələrini təxirə saldılar, çünki " doğru olan budur ki, mülkiyyət payına düşən qurbanı vermişdi" Daha sonra, kiçik burjuaziyanı yanına çəkə bilmək üçün 12 apreldə ticarət borclarının ödənilməsi müddəti üç ilə qədər uzadıldı. 2 apreldə kilsənin dövlətdən ayrılmasına və inanclar büdcəsinin ləğvinə dair qərar qəbul edildi. Həmçinin təhsil də dindən ayrıldı. 16 apreldə fabrik işçiləri tərəfindən bağlanılan müəssələrin hesablanması və işyerlərinin əvvəlcədən orda işləyən fəhlələrə geri qaytarılması istənildi. 27 apreldə fabrik və dövlət təşkilatlarında maaşlardan pul ixtisarını qadağan edən qanun qəbul edildi. 28 Apreldə çörəkçilərin gecə növbələri ləğv olundu. Engels Fransada daxili müharibə başlayarkən demişdi: "18 martdan etibarən, o günə qədər xarici istilaya qarşı mübarizənin arxa planına atılmış Paris hərəkatının sinfi xarakter daşıdığı dəqiq və saflıqla ortaya çıxdı". Burjuaziya boş dayanmırdı. Tiers Bismarkın azadlığa buraxdığı əsir fransız əsgərlərindən yenidən bir ordu topladı. 21 Mayda Versal birlikləri Parisə girdi və şəhəri işğal edənə qədər 3 həftə ərzində qorxunc bir qətliam törətdi. 30 min nəfər öldürüldü, 130 min nəfər hərbi məhkəmələr vasitəsilə həbs olundu, 7 min nəfər Kaledoniyaya sürgün edildi. Paris əhalisinin 25 faizi bu hücumdan zərər çəkdi.
Məğlub olmasına baxmayaraq Kommuna sonrakı nəsillərə işçi sinfinin bacarığını göstərmişdi. Leninin 1911-ci ilin aprelində dediyi kimi: "Kommunanın varlığı işçilərin siyasi və iqtisadi azadlığının, dünya proletariatının varlığı deməkdir. Məhz bu mənada kommuna ölümsüzdür".
Samo dövləti
thumb|Samo dövlətinin ərazisi Samo dövləti — əsası Samo tərəfindən qoyulmuş slavyanların erkən feodal dövlət təsisatı.
Tarixi
Qərb slavyanları əsasən Baltik dənizi ndən Dunay çayına, Elbadan Visla çayına qədərki torpaqlarda yaşayırdılar. VI-VIII əsrlərdə qərb Slavyanlarında artıq ibtidai icma cəmiyyəti dağılmağda idi. Xüsusi mülkiyyətin və siniflərin meydana gəlməsi prosesi dərinləşdikcə erkən feodal dövlətlərinin yaranması da sürətlənirdi.
Qərb Slavyanlarının ilk siyasi birliyi VII əsrin I yarısında meydana gəlmiş Samo dövləti idi. Samo dövləti slavyanların türkdili avarlara, habelə franklara qarşı inadlı mübarizısi nəticəsində yaranmışdı.VI əsrin II yarısında Dunay sahillərində - Pannoniyada möhkəmlənən avarlar müxtəlif mənşəli tayfaları o cümlədən bəzi slavyan tayfalarının əsarət altına salmışdılar. Çox keçmədən təqribən 623- cü ildə Çexiya, Moraviya və Slovekiyada yaşayan slavyan tayfaları türkdilli avarların dözülməz zülmünə qarşı üsyan qaldırdılar. Bu üsyana Samo başçılıq edirdi. Samo frank taciri idi. Bir çox görkəmli slavyansünaslar bu fikirlə razılaşmır, Samonun mənşəcə slavyan olduğunu göstərirlər.
Fredegarın məlumatına görə 623-cu il üsyanı ilə əlaqədar olaraq knyaz seçilən Samo 658-ci ilədək qərb slavyanlarının tayfa birliyinin idarə etmişdi. O, avarlara qarşı müvəffəqiyyətlə mübarizə aparmış, sonra isə Frank kralı Daqoberli məğlubiyyətə uğradaraq frankların slavyan torpaqlarına hücumlarının müvəqqəti də olsa, qarşısını almışdı. Samo hətta Frank krallığına hücum etmiş, Türingiyada torpaqlar da ələ keçirmişdi.
Samo dövləti, erkən feodal dövlətinin yaranması üçün zəruri olan obyektiv tarixi zəminin hələ tam yetişmədiyi dövrdə yaranmışdı. Bu dövlət başlıca olaraq xarici təhlükəyə qarşı mübarizə zəmnindən doğan hərbi-siyasi birlik idi. Odur ki, həmin tayfa birliyi knyaz Samonun ölümündən sonra dağıldı. Bununla belə, Samo tayfa birliyi Çexiya və Moraviya ərazisində erkən feodal dövlətinin yaranması üçün mühüm tarixi zəruri oldu.
Mənbə
Fredegar. [http://www.vostlit.info/Texts/rus4/Fredegar/frametext.htm Xronika. VI kitab]  / / The Fourth Book of the Cronicle of Fredegar with its continuations. — London: Thomas Nelson and Sons Ltd, 1960.
Bazar seqmentasiyası
Bazar seqmentasiyası — bazarda istehlakçıların və ya potensial istehlakçıların müxtəlif qruplara (və ya seqmentlərə) bölünməsi prosesi, onların daxilində istehlakçıların müəyyən marketinq kompleksi ilə təmin edilən oxşar və ya oxşar ehtiyacları var. Məhsullar arasındakı fərqləri məhsulun həyat dövrü ərzində saxlanıla bilən xərc fərqlərinə çevirmək üçün nəzərdə tutulmuş marketinqin mühüm aspekti.
Tarixi
Biznes tarixçisi Riçard S. Tedlou bazarın seqmentləşdirilməsinin təkamülünün dörd mərhələsini müəyyən edir :
Bazarın seqmentləşdirilməsi təcrübəsi marketoloqlar bu barədə nəzəri səviyyədə düşünməmişdən xeyli əvvəl meydana çıxdı. Arxeoloji sübutlar göstərir ki, Tunc dövrü tacirləri ticarət yollarını coğrafi konturlara görə seqmentlərə bölmüşlər. Digər sübutlar göstərir ki, müasir bazar seqmentasiyası təcrübəsi XVI əsrdən başlayaraq tədricən inkişaf etmişdir. Böyük şəhər ərazilərindən kənarda olan pərakəndə satıcılar yalnız bir növ müştəriyə xidmət göstərə bilməzdilər, lakin pərakəndə satışçılar daha zəngin müştəriləri daha az imkanlılardan ayırmağın yollarını tapmalı idilər. Ən sadə hiylələrdən biri müştərilərə xidmət göstərə biləcəyiniz küçəyə pəncərə açmaq idi. Bu, sadə insanları içəri girməyə məcbur etmədən mal satmağa imkan verirdi. XVI əsrin sonlarından dəb halına gələn başqa bir həll yolu, imtiyazlı alıcıların malların daim nümayiş olunduğu mağazanın arxa otağına dəvət edilməsi idi. Təxminən eyni vaxtda ortaya çıxan başqa bir üsul, daha zəngin müştərilərin xeyrinə mağaza sahibinin şəxsi evində mal nümayişi keçirmək idi. Məsələn, Samuel Pepis 1660-cı ildə onun taxta domkratına baxmaq üçün satıcının evinə necə dəvət edildiyini təsvir edir. XVIII əsrin ingilis sahibkarları Cozayya Uecvud və Metyu Bolton, yalnız yuxarı təbəqələrin dəvət olunduğu şəxsi yaşayış yerlərində və ya icarəyə götürdükləri zallarda mallarının geniş nümayişini təşkil etdilər, Uecvud isə malları kütlələrə satmaq üçün səyyar satıcılardan ibarət komandadan istifadə etdi.
Erkən marketinq seqmentasiyasına dair sübutlar Avropanın başqa yerlərində də qeyd edilmişdir. Alman kitab ticarətinin tədqiqi 1820-ci illərdə məhsulun differensiallaşdırılması və bazar seqmentasiyası nümunələri tapdı. 1880-ci illərdən etibarən Alman oyuncaq istehsalçıları xüsusi coğrafi bazarlar üçün qalay oyuncaq modelləri istehsal edir; Böyük Britaniya bazarı üçün London omnibusları və təcili yardım maşınları; Kontinental Avropa üçün Fransız poçt furqonları və Amerikada satış üçün Amerika lokomotivləri. Bu fəaliyyət göstərir ki, bazarın seqmentləşdirilməsinin əsas formaları XVII əsrdən və bəlkə də ondan əvvəllər tətbiq olunur.
Müasir bazar seqmentasiyası XX əsrin ilk onilliklərində marketoloqların iki aktual problemə cavab verdikləri zaman yaranmışdır. Demoqrafik və satınalma məlumatları qruplar üçün, lakin nadir hallarda fərdlər üçün, ikincisi, reklam və paylama kanalları qruplar üçün, lakin nadir hallarda fərdi istehlakçılar üçün mövcud idi. 1902-1910-cu illər arasında ABŞ-da Machina-nın reklam agentliyində işləyən Corc B. Voldron, reklamçılara təhsilli və savadsız istehlakçıların nisbətini və müxtəlif sahələrdə pul qazanma qabiliyyətini göstərmək üçün vergi reyestrlərindən, şəhər kataloqlarından və siyahıyaalma məlumatlarından istifadə etdi. peşələr. Bu, çox erkən mərhələdə sadə bazar seqmentasiyası nümunəsi idi. 1924-cü ildə Pol Çerinqton ABCD məişət tipologiyasını işləyib hazırladı; sosial-demoqrafik seqmentasiya üçün ilk alət. 1930-cu illərdə Ernest Dixter kimi bazar tədqiqatçıları fərqli marketinq davranışlarını izah etmək üçün təkcə demoqrafiyanın kifayət etmədiyini başa düşdülər və bazarları seqmentləşdirmək üçün həyat tərzinin, münasibətlərin, dəyərlərin, inancların və mədəniyyətin istifadəsini öyrənməyə başladılar. Yalnız qrup səviyyəsində məlumatlara çıxış imkanı ilə marketoloqlar vəzifəyə taktiki baxımdan yanaşdılar. Beləliklə, seqmentləşdirmə mahiyyətcə brendə əsaslanan bir proses idi.
Baxçalar
Baxçalar Tiflis quberniyasının Borçalı qəzasında (indi Dmanisi rayonunda) kənd adı.
Toponimkası
Baxçalar- Tiflis quberniyasının Borçalı qəzasında (indi Dmanisi rayonunda) kənd adı. Qars əyalətində Baxçalı, Şimali Qafqazın Ter əyalətinin Mozdok dairəsində Baxçeeva, Nalçik dairəsində Baxçey (yenə orada) toponimləri ilə eynidir. Bu sıraya XVIII əsrdə İrəvan xanlığının Vedibasar mahalında bir neçə Baxçalıq məntəqə və dağ adları da daxildir.
Həmçinin bax
Tiflis quberniyası
Dark (dağ)
Dark — Tiflis quberniyasının Borçalı qəzasında dağ adı.
Toponimkası
Dark- Tiflis quberniyasının Borçalı qəzasında dağ adı. Azərbaycanda Dərk (Quba rayonunda) kənd və dağ adları ilə mənaca eynidir. Türk dillərində dar yer, dar keçid mənasındadır. (Kür çayı ilə Qabırrıçay (İori) arasında — Samux rayonu ərazisində bir dar keçid Dar-Doqqaz adlanır).
Xarici keçidlər
elibrary.bsu.az
Xrom II sulfat
Xrom II sulfat CrSO4 - qeyri-üzvi birləşmədir, xrom metalının və sulfat turşusunun duzudur, suda həll olan yaşıl kristallar kristallohidratlar əmələ gətirir.
Fiziki xassələri
Xrom (II) sulfat rəngsiz, suda həll olunan kristallar əmələ gətirir, sulu məhlulları oksigen olmadıqda sabitdirlər. CrSO4 • n H2O tərkibli kristallohidratlar əmələ gətirir, burada n = 1, 2, 4, 5 və 7. Normal şərtlərdə kristallohidrat CrSO4 • 5H2O əmələ gəlir - üçbucaqlı sistemin mavi kristalları, parametrləri a = 0.724 nm, b = 1.094 nm, c = 0.601 nm, α = 125.32 °, β = 97.63 °, γ = 94.32 °.
Kimyəvi xassələri
Sulu məhlulları oksigeni udur:
Oksidləşdirici maddə olmadığı təqdirdə suyu yavaş-yavaş reduksiya edir hansındakı həll olunmuşdur və rediksiyaedici xassələr görsədir.
İnert atmosferdə qələvi məhlulları və ammonyakla reaksiyaya qirir və gəhvəyi rəngdə xrom (II) hidroksid çöküntüsü yaranır.
Natrium sulfid məhlulu ilə reaksiyaya girərək xrom (II) sulfidin qara çöküntüsünü əmələ gətirir:
Türk dünyasının mədəniyyət paytaxtı
Türk dünyasının mədəniyyət paytaxtı — TÜRKSOY-un təşəbbüsü ilə türkdilli dövlət, yaxud regionların şəhərlərindən hər il birinin Türk dünyasının mədəniyyət mərkəzi seçilməsi. Türk dünyasının mədəniyyət paytaxtı seçilmiş şəhərlərdə il ərzində Türk dünyasının mədəni tədbirləri keçirilir.
TÜRKSOY-un üzv-şəhərlərindən hər il birinin illik olaraq Türk dünyasının mədəniyyət paytaxtı elan edilməsi barədə qərar 2010-cu ildə türkdilli ölkə başçılarının X sammitində qəbul olunmuşdur.
Türk dünyasının birinci mədəniyyət paytaxtı 2012-ci ildə TÜRKSOY şurası tərəfindən Qazaxıstan paytaxtı Astana seçilmişdir. Daha sonra , Kazan, Marı , Şəki və Türkistan şəhərləri də növbə ilə Türk dünyasının mədəniyyət paytaxtları seçilib.
Damiyə
Damiyə — Tiflis quberniyasının Borçalı qəzasında (indi Marneuli rayonunda) kənd adı.
Toponimkası
Damiyə-Tiflis quberniyasının Borçalı qəzasında (indi Marneuli rayonunda) kənd adı. İrəvan quberniyasının Eçmiadzin qəzasında Dəm, Surməli qəzasında Dəmitəpə, Şarur-Dərələyəz qəzasında Dəmitəpə və Dəmibulaq. Yelizavetpol (Gəncə) quberniyasının Zəngəzur qəzasında Dəmidaq adları ilə mənaca eynidir.
Həmçinin bax
Tiflis quberniyası
Xarici keçid
lib.az
Sürməli mahalı
1728-ci ilin icmal dəftərinə görə Osmanlı İmperiyasının İrəvan əyalətinin İrəvan livasınə tabe olan Sürməli nahiyəsində aşağıdakı kəndlər mövcud idi:
Dağıdılmış kəndlər
1826–1828-ci illər Rusiya-İran və 1828–1829-cu illər Rusiya-Türkiyə müharibələri nəticəsində Sürməli mahalında dağıdılmış kəndlərin siyahısı
1. Vəlican, 2. Talasavan, 3. Abbasabad, 4. Sərhəngabad, 5. Rəsullu, 6. Zəngan, 7. Hacı Abbas, 8. Saxsalı, 9. Atlıca, 10. Qaracılı, 11. Mərhava, 12. Çıraxlı, 13. İstinax-Çıraxlı, 14. Urumuş, 15. Ərköv, 16. Göyumus, 17. Qurğan, 18. Qaraçay, 19. Əli Malik, 20. Zor, 21. Əlikeçən, 22. Quşçu, 23. Karvansaray, 24. Əsmə, 25. Quyuça, 26. Çıraxçı, 27. Sarı Hasar, 28. Muça.
Viktor Yuşşenko
Viktor Andreyeviç Yuşşenko (Віктор Андрійович Ющенко; d. 23 fevral 1954, Sumsk vilayəti, Ukrayna SSR) — Ukraynanın dövlət və siyasi xadimi. Ukrayna Respublikasının 3-cü prezidenti (2005–2010).
Sürməli mahalı
Mövcud olan kəndlər
1828-ci ildə Sürməli mahalında mövcud olan kəndlərin siyahısı
Viktor Yuşşenko
Həyatı
Viktor Yuşşenko 23 fevral 1954-cü ildə Ukraynanın Sumsk vilayətinin Xorujevsk şəhərində anadan olmuşdur. Ata və anası kənddə müəllim olmuşlar. İqtisadçı təhsili alıb, karyerasına SSRİ Dövlət Bankının regional şöbəsində başlayıb. 1993-cü ildə Ukrayna Milli Bankının sədri təyin edilib. 1996-cı ildə dövriyyəyə buraxılan Ukrayna milli valyutasının – qrivnanın "atası" sayılır. Onun rəhbərliyi altında həyata keçirilən pul islahatı uğurlu olub, ölkə iqtisadiyyatına mənfi təsir etməyib. Avropa Bankı onu "İlin ən yaxşı bank işçisi" tituluna layiq görüb.
Sürməli mahalı
Mövcud olan kəndlər
1. Arkuri, 2. Rəhmətabad (Ramazankəndi), 3. Həsənabad, 4. Süleymanabad, 5. Cənnətabad, 6. Daşburun, 7. Toxanşahlı Qacar, 8. Göycəli, 9. Toxanşahlı Bayat, 10. Şirəci, 11. Səfərqulu, 12. Əlican, 13. Hüseyn kəndi, 14. Mürşüd Əliqışlağı, 15. Zülfüqar, 16. Tecirli, 17. Evcilər, 18. Amarat, 19. Nəcəf Əli, 20. Qazıqışlağı, 21. Ələtli, 22. Panik, 23. Qızıl Zakir, 24. Qazançı, 25. Sarıçoban, 26. Ağaver, 27. Ağməhəmməd, 28. Ərəbkirli, 29. Molla Əhməd, 30. Yaycı, 31. Quzukənd, 32. Qasımcan, 33. Blur, 34. Ağ veis, 35. Əli Qəmərli, 36. Xoşxəbər, 37. Xəlifəli, 38. İydir, 39. İbrahimabad, 40. Baharlı, 41. Arxacı, 42. Mələkli, 43. Qaraqoyunlu, 44. Daşlıca, 45. Siçanlı, 46. Qızılqula, 47. Güllücə, 48. Molla Qəmər, 49. Çançavat, 50. Qulp.
Viktor Yuşşenko
Həyatı
1999-cu ildən böyük siyasətdə yolu başlayıb, Ukrayna hökumətinə rəhbərlik edib. Bu, Leonid Kçmanın ikinci dəfə prezident seçkisində qələbə qazanmasından sonraya təsadüf edib. Leonid Kçma liberal bazar iqtisadiyyatına keçid istiqamətində islahatların aparılması üçün Viktor Yuşşenkonu baş nazir təyin edib. Viktor Yuşşenko gözləntiləri doğruldub. Onun hökumətə başçılıq etdiyi dövrdə ilk dəfə Ümumi Daxili Məhsulda (ÜDM) artım qeydə alınıb.
Galu (Sərdəşt)
Galu — İranın Qərbi Azərbaycan ostanının Sərdəşt şəhristanı ərazisinə daxil olan kənd.
Viktor Yuşşenko
Həyatı
Viktor Yuşşenko enerji bazarının biznesmenlərdən asılılığını aradan qaldırıb, büdcəyə mərkəzləşdirilmiş pul axınını təmin edib. Hökumətə başçılıq etdiyi ilk dövrdə o, enerji məsələlərini Yuliya Timoşenkoya, başqa sözlə, gələcəkdə "narıncı inqilab"da silahdaşı, son illər isə əsas rəqibi olan xanıma tapşırıb.
Viktor Yuşşenko ilə Leonid Kuçmanın münasibətlərində ilk çat 2000-ci ildə yaranıb. Baş nazir ölkəyə rəhbərlik edən insanların ünvanına tənqidlər səsləndirib. Baş nazirlə prezidentin mövqeyi həmin dövrdə jurnalist Georgi Qonqadzenin ölümündən sonra yaranmış siyasi böhran zamanı da üst-üstə düşməyib. "Kuçmasız Ukrayna" aksiyasının iştirakçıları prezidentin istefasını tələb edib, onu jurnalistin ölümündə günahlandırıblar. Viktor Yuşşenko uzun müddət bu tərəflərdən hər hansı birinə açıq dəstək verməyib. 2001-ci ilin başlanğıcında isə prezident və spikerin imzaladığı müraciəti o da imzalayıb. Həmin müraciətdə prezident əleyhinə aksiya keçirənlər sərt tənqid olunub. Ancaq o, bu məsələ ilə bağlı sonradan mövqeyini dəyişib.
Galu (Sərdəşt)
Əhalisi
2006-cı il məlumatına görə kənddə 89 nəfər yaşayır (16 ailə).
Viktor Yuşşenko
Həyatı
2004-cü ildəki prezident seçkilərində Ukraynanın prezidenti seçilmişdir. 23 yanvar 2005-ci il tarixindən prezident vəzifələrinin icrasına başlamış, 2010-cu il prezident seçkilərində məğlub olaraq hakimiyyəti Viktor Yanukoviçə təhvil vermişdir..
Zəhərlənmə
Baş nazir postunu tərk edəndən sonra Viktor Yuşşenko "Bizim Ukrayna" blokuna başçılıq etməyə başlayıb. 2002-ci ildə bu blok parlament seçkilərində 25 faiz səs toplayıb və Ali Radada ən böyük fraksiya olub. 2004-cü ildə Viktor Yuşşenko prezident seçkilərində namizədliyini irəli sürüb. Onun əsas rəqibi həmin vaxt baş nazir postunu tutan, nüfuzlu Donetsk qruplaşmasının təmsilçisi sayılan, rusiyayönümlü siyasətçi kimi qəbul edilən Viktor Yanukoviç olub. Viktor Yuşşenko və tərəfdarları iddia edirlər ki, seçki kampaniyasının ən qızğın çağında rəqibləri onu dioksinlə zəhərləyiblər. Bir müddət o, mitinqlərdə iştirak edə bilməyib, xəstəxanada müalicə alıb. Kəskin ağrıları olub, bir neçə dəfə cərrahiyə əməliyyatı keçirib, üzü, dərisi tanınmaz dərəcədə dəyişib. Zəhərlənmə məsələsində şübhələr Rusiyaya yönəlib. Ancaq hələ də bu məsələnin üstü açılmayıb.
Prezident seçkilərinin ikinci turu keçirilib və ikinci turda əvvəlcə Viktor Yanukoviç qalib elan olunsa da, davamlı aksiyalar, Qərbin təzyiqi nəticəsində üçüncü tur keçirilib. Bu, Ukraynada "narıncı inqilab" dövrü sayılır. 2005-ci il 24 yanvarda Viktor Yuşşenko seçkilərin qalibi elan olunub və prezident kürsüsündə əyləşib. Ancaq prezident və "narıncı inqilab"da onunla bir cərgədə olan Yuliya Tmioşenkonun hakimiyyət məsələsində ulduzu barışmır. Yuliya Timoşenkonu baş nazir təyin edən Viktor Yuşşenko 2005-ci ilin payızında onu istefaya göndərir. Tərəflər bir-birini korrupsiyada ittiham edirlər.
Prezident seçkilərinin yaxınlaşması və iqtisadi böhranın dərinləşməsi ilə Viktor Yuşşenko ilə Yuliya Timoşenkonun münasibətləri daha da pisləşib, prezidentin də reytinqi Ukrayna cəmiyyətində aşağı düşüb. Bu səbəbdən də onun bu il keçiriləcək prezident seçkilərində şansı o qədər də yüksək sayılmır.
Başiltau
Başiltau Kutaisi quberniyasının Leçxum qəzasında dağ adı.
Toponimkası
Başiltau- Kutaisi quberniyasının Leçxum qəzasında dağ adı. Şimali Qafqazın Ter əyalətinin Nalçik dairəsində Başiltau dağ adı ilə (yenə orada) mənşəcə eynidir. Basil tayfa adından və türk dillərində tau "dağ" sözündəndir.
Həmçinin bax
Kutaisi quberniyası
Bilmədim (mahnı)
Bilmədim — azərbaycanlı müğənni Aygün Kazımovanın mahnısıdır. Mahnının sözləri Afaq Şıxlıya, musiqisi isə Aygün Kazımovanın özünə məxsusudur. Mahnını Vaqif Gərayzadə aranjiman etmişdir.
Yuxarı Garjal (Sərdəşt)
Yuxarı Garjal — İranın Qərbi Azərbaycan ostanının Sərdəşt şəhristanı ərazisinə daxil olan kənd.
Əhalisi
2006-cı il məlumatına görə kənddə 90 nəfər yaşayır (16 ailə).
Elçin Cəfərov (müğənni)
Elçin Cəfərov    (18 oktyabr 1984, Cəlilabad) — Azərbaycan müğənnisi.
Həyatı
Elçin Cəfərov    1984-cü ildə oktyabrın 18-i Cəlilabad da dünyaya gəlib. İncəsənət Gimnaziyasını bitirib. Azərbaycan Dövlət Mədəniyyət və İncəsənət Universitetinin "Solo oxuma" fakultəsini bitirmişdir. İlk dəfə 10 yaşında peşəkar səhnədə, Müslüm Maqomayev adına Azərbaycan Dövlət Filarmoniyasında Oqtay Rəcəbovun "Ağlama anam ağlama" mahnısını ifa edibdir. 12–13 yaşlarında "7–17" musabiqəsində iştirak edib, 1-ci yeri tutub və Qrand mükafatına layiq görülüb. 2003-cü ildə ilk albomu çıxıb. Şeron qrupuna qoşulub, bir müddət sonra qrupdan ayrılıb "Solo" karyerasına "Şipşirin" mahnısı ilə başlayıb və böyük uğur əldə edib. İlk dueti İradə İbrahimova ilə oxuduğu "Adımı çağır mənim" mahnısıdır. Bir çox müğənnilər üçün mahnılar bəstələyib.Elçinin ilk bəstələdiyi mahnını Zamiq Hüseynov ifa edib. Əslən Cəlilabad rayonundandır.
O, 28 aprel 2011-ci ildə Yeni Azərbaycan Partiyasına üzv qəbul edilmişdir.
Şəxsi həyatı
Elçin Cəfərov Aydan adlı xanımla 25 aprel 2016-cı ildə ailə həyatı qurub. Elçinin həyat yoldaşı Aydan xanım isə millət vəkili Sabir Rüstəmxanlının qızıdır. Bu evlilikdən onların 2017-ci ilin 30 iyununda Can adında oğul övladı dünyaya göz açmışdır.
Eynar fon Şuler
Eynar fon Şuler — Almaniya şərqşünası.
Həyatı
Eynar fon Şuler 28 oktyabr 1930-cu ildə Almaniyanın Leypsiq şəhərində anadan olmuşdur. O, Leypsiqdəki Tomas məktəbində təhsil almışdır. Şuler daha sonra Leypsiq Universitetində və Azad Berlin Universitetində İohann Fridrixin rəhbərliyi altında qədim Yaxın Şərq (xüsusilə hetologiya) üzrə təhsil almışdır. O, 1954-cü ildə doktorluq dissertasiyası müdafiə etmişdir. Şuler daha sonra Heydelberq və Münster Universitetlərində Adam Falkenşteynin köməkçisi olmuşdur. O, Berlinə qayıdaraq habilitasiya təcrübəsindən keçmişdir. Şuler 1963-cü ildə Azad Berlin Universitetində qədim şərq filologiyası üzrə professor olmuşdur. O, 1969-cu ildə Suriyada Həbubə Qəbirə və Təll Munbəqat qazıntılarına rəhbərlik etmişdir. Şuler 1974-cü ildə Vilhelm Eylersi əvəz edərək Vürtsburq Universitetində şərq filologiyası üzrə professoru olmuşdur. O, 1987-ci ildə xəstəlik səbəbindən təqaüdə çıxmışdır. Şuler etnoloq İmmin fon Şuler-Şöninqlə (1926-1988) evlənmişdir.
Şulerin əsərlərində əsas diqqət hetlərin tarixi və mədəniyyətinə yönəlmişdir və o, bu sahədə qaynaqların verilməsində qabaqcıl alimlərdən olmuşdur.
Paytaxtları ölkənin ən iri şəhəri olmayan ölkələrin siyahısı
Bu ölkənin ən iri şəhəri olmasa da paytaxt olan şəhərlərin siyahısıdır. Bəzi hallarda bu şəhərlərin əhalisi şəhərətrafı yaşayış məskənlərinin əhalisi ilə birlikdə verilir.yan ölkələrin siyahısı
Paytaxtların dəyişdirilməsi
Paytaxtların dəyişdirilməsi — paytaxt funksiyalarının ölkə daxilində bir şəhərdən digərinə keçirilməsi (bir sıra hallarda xüsusi olaraq bu məqsədlə tikilmiş yaşayış məskənlərinə).
Hiperinflyasiya
250px|thumb|right|[[Zaqafqaziya Sosialist Federativ Sovet Respublikası|ZSFSR, 250 milyon rubl 1924-cü il]]
Hiperinflyasiya — yüksək və ya son dərəcə yüksək nisbətdə inflyasiya. Fərqli mənbələr fərqli meyarları göstərir. Bu, 3 ildə% 100-dən çox (yəni 3 il ərzində ayda% 2-dən çox) qiymət artımı ola bilər ; ayda% 50-dən çox (yəni ildə 129,7 dəfə) ; ildə 10 dəfədən çox (+ 900%). Hiperinflyasiya ayrıca bir növ olaraq seçilir, çünki pula olan inam itkisinə görə ölkənin əmtəə-pul dövriyyəsinin və maliyyə sisteminin çökməsinə səbəb olur. Pul iqtisadiyyatdakı dəyər rolu, tədavül vasitələri, yığılma vasitələri, ödəmə vasitələri kimi təbii rolunu itirir. Hiperinflyasiya şəraitində qiymətlər sürətlə və davamlı olaraq artır və insanlar ucuzlaşan pulları mümkün qədər tez qurtarmağa çalışırlar. Hiperinflyasiya dövrü dövlətdə bir böhran olduğunu göstərir. Hiperinflyasiya, dövlət borcları ilə defolt, kütləvi iflaslar, barterdə maksimum artım və pul istifadəsindən imtina, əmanət yığmağın mümkünsüzlüyü səbəbindən əhalinin yoxsullaşması ilə müşayiət oluna bilər.
Hiperinflyasiyanın səbəbləri və nəticələri
1956-cı ildə Filipp Kaqan, hiperinflyasiyanın və onun nəticələrinin ilk ciddi tədqiqatını tez-tez nəzərdən keçirən bir kitab (Hiperinflyasiyanın Monetar Dinamikası) yazmışdır (K. Bresciani-Turroni'nin Alman Hiperinflyasiyasına dair İnflyasiya İqtisadiyyatı 1931-ci ildə İtalyan dilində nəşr olunmasına baxmayaraq). Kagan kitabında aylıq inflyasiya səviyyəsinin 50% -i keçdiyi aydan başlayaraq aylıq inflyasiya səviyyəsinin 50% -dən aşağı düşdüyü və ən azı bir il bu şəkildə qaldığı aydan başlayaraq hiperinflyasiya epizodu təyin etdi. İqtisadçılar ümumiyyətlə Kaqanın hiperinflyasiyanın aylıq inflyasiya səviyyəsinin 50% -ni keçdiyi zaman baş verdiyini izah edir. Təcrübə baxımından, hiperinflyasiya terminini inflyasiyanın pulun klassik bir dəyər, hesab vahidi və mübadilə vasitəsi kimi klassik funksiyalarını yerinə yetirmə qabiliyyətini ciddi şəkildə zəiflətmək üçün kifayət qədər sürətli olduğu hər bir vəziyyətdə tətbiq edə bilərik. Bu, onsuz da daha aşağı inflyasiya nisbətində baş verə bilər. Belə tərif 1990-cı illərdə Rusiya, Argentina və Bolqarıstan kimi hallarda tətbiq ediləcək, hətta bu ölkələrdə inflyasiya ayda yüzdə 50-dən çox olsa da, ildə bir neçə min faizə çatmışdır.
Hiperinflyasiyanın səbəbləri
Cavabını "mübadilə tənliyi" adlanan sadə düsturda tapa bilərik: MV = PQ. Bu tənlikdə M pul miqdarını, V pul kütləsinin dövriyyə sürətini, P qiymət səviyyəsini, Q isə real ÜDM səviyyəsini göstərir. Sürət ən az tanış olan müddətdir. İntuitiv olaraq bunu iqtisadiyyatda pul kütləsinin dövriyyə sürəti kimi düşünə bilərik. Formal olaraq, nominal ÜDM-in (yəni P dəfə Q) pul kütləsinə bölünən nisbəti M olaraq daha dəqiq müəyyən edilir.
Sürəti nominal ÜDM-in pul kütləsinə nisbəti kimi təyin etmək mübadilə tənliyinin daxili səbəb-şərhi olmayan sadə bir mühasibat kimliyi olduğunu aydınlaşdırır. Tənliyi P = MV / Q şəklində yenidən yazsaq, qiymət səviyyəsindəki artımın bir neçə faktordan biri səbəb ola biləcəyini görürük: pul kütləsinin artması; artan sürət; real ÜDM-də azalma; və ya bunların bir neçə birləşməsi. Mübadilə tənliyinin bu versiyasını “inflyasiya uçotu tənliyi” adlandırmaq olar.